Ayam tuturuga

Ayam tuturuga marupokan panganan kuliner khas Minahasa, Sulawesi Utara. Hidangan ko tabuek dari ayam nan dimasak jo bumbu dasa kuniang sarato santan nan dimasak sampai ampuak jo masak. Tampilan hidangan ko nampak sarupo opor ayam, sahinggo masakan ko biasonyo disabuik jo opornyo urang Manado.

Kuliner Tuturuga sabananyo adolah masakan khas nan babahan dasa dagiang panyu, dek karano dalam pangartiannyo, Tuturuga bararti panyu dalam bahaso Manado. Tuturuga barasa dari bahaso Portugis “tartaruga”. Tataruga hanyo bisa ditamui di Sulawesi Tengah, Sulawesi Utara, Ambon, jo Irian Jaya. Namun. Namun panggunoan dagiang panyu ko lah dilarang panggunoannyo. Kementerian Kelautan dan Perikanan Pemerintah Indonesia lah mangaluaan kaputusan bahaso panyu tamasuak hewan nan dilinduangi. Dek karano itu, sagalo bantuak panangkokan, panggunoan dagiang panyu, sarato babagai produk turunannyo dilarang. Sasudah palarangan tasabuik masyarakat baraliah ka dagiang-dagiang nan lain untuak diolah jo bumbu tuturuga. Dagiang nan paliang populer dimasak jo bumbu tuturuga adolah dagiang ayam.

Namo "Tuturuga" surang bamukasuik panyu, namun sabananyo dalam panganan ko indak manggunokan dagiang panyu sabagai bahan utamo, malainkan manggunokan dagiang ayam. Biasonyo, kuliner ko ado dalam kagiatan istimewa, sarupo acara keluarga ataupun parayoan spesial sarupo pangucapan.

 Rujuakan  

Kategori:WikiMaknyus Kategori:WikiMaknyus Manado